**JELGAVAS VALSTSPILSĒTAS PAŠVALDĪBAS 2024. GADA 25. APRĪĻA**

**SAISTOŠO NOTEIKUMU NR.24-8**

**“JELGAVAS VALSTSPILSĒTAS SIMBOLIKAS SAISTOŠIE NOTEIKUMI”**

**PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. **Mērķis un nepieciešamības pamatojums**
 | Saistošo noteikumu “Jelgavas valstspilsētas simbolikas saistošie noteikumi” (turpmāk – Saistošie noteikumi) izdošana ir pamatojama ar 2023. gada 1. janvārī spēkā stājušos Pašvaldību likumu. Līdzšinējie saistošie noteikumi par simboliku – Jelgavas pilsētas domes 2017. gada 23. marta saistošie noteikumi Nr.17-8 “Jelgavas pilsētas simbolika” ir izdoti uz šobrīd jau spēku zaudējušā likuma “Par pašvaldībām” pamata. Atbilstoši Pašvaldību likuma Pārejas noteikumu 6. punktā noteiktajam, uz likuma “Par pašvaldībām” pamata izdotie saistošie noteikumi piemērojami līdz 2024. gada 30. jūnijam un šajā termiņā domei ir jāizdod jauni saistošie noteikumi.Attiecīgi saistošie ir izstrādāti jaunā redakcijā, aktualizējot to izdošanas tiesisko pamatojumu un precizējot normas atbilstoši izmaiņām normatīvajos aktos.Saistošie noteikumi nosaka, ka Jelgavas valstspilsētas simbolika ir Jelgavas valstspilsētas lielais ģerbonis, Jelgavas valstspilsētas ģerbonis, Jelgavas valstspilsētas karogs, Jelgavas valstspilsētas logotips, Jelgavas valstspilsētas pašvaldības tīmekļvietnes logotips, Jelgavas valstspilsētas sauklis, Jelgavas valstspilsētas saukļa logotips, Jelgavas valstspilsētas tūrisma sauklis un Jelgavas valstspilsētas reklāmkarogs. Saistošie noteikumi nosaka Jelgavas valstspilsētas simbolikas aprakstu un lietošanas kārtību.Par Saistošajos noteikumos noteikto Jelgavas valstspilsētas ģerboņu lietošanas noteikumu pārkāpumu personas var tikt sauktas pie administratīvās atbildības saskaņā ar Ģerboņu likumu. |
| 1. **Fiskālā ietekme uz pašvaldības budžetu**
 | 1. Saistošo noteikumu īstenošanas fiskālās ietekmes prognoze uz pašvaldības budžetu:
	1. Iespējama ietekme uz ieņēmumu daļu, ja Jelgavas valstspilsētas simbolika tiek izmantota komerciāliem mērķiem un tiek iekasēta pašvaldības nodeva;
	2. 2023. gadā Jelgavas valstspilsētas pašvaldībā netika saņemti iesniegumi simbolikas izmantošanai komerciāliem mērķiem, līdz ar to netika iekasēta pašvaldības nodeva.
	3. Ietekme uz citām pozīcijām budžeta ieņēmumu vai izdevumu daļā nav paredzēta.
 |
| 1. **Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci**
 | 1. Nav ietekmes uz vidi.
2. Nav ietekmes uz iedzīvotāju veselību.
3. Saistošo noteikumu projekts skar uzņēmējus, kuri pašvaldības simboliku izmanto komerciāliem mērķiem.
4. Nav ietekmes uz konkurenci.
 |
| 1. **Ietekme uz administratīvajām procedūrām un to izmaksām**
 | Saistošo noteikumu projekts nemaina līdzšinējo kārtību. Lai saņemtu Jelgavas valstspilsētas pašvaldības iestādes “Centrālā pārvalde” Sabiedrisko attiecību departamenta (turpmāk – Sabiedriskais departaments) saskaņojumu vai Estētikas komisijas atļauju lietot Jelgavas valstspilsētas simboliku Jelgavas valstspilsētas pašvaldībā jāiesniedz iesniegums par atļauju lietot simboliku, norādot simbolikas lietošanas mērķi un izstrādājuma veidu un pievienojot izstrādājuma skici vai etalonu.Noteikumos noteikti gadījumi kādos atļauju Jelgavas valstspilsētas simbolikas lietošanai dod Sabiedriskais departaments un kādos Estētikas komisija. Noteikumos noteikti gadījumi, kādos Sabiedrisko attiecību departaments un Estētikas komisija ir tiesīgi pieņemt lēmumu par atteikumu izsniegt atļauju lietot Jelgavas valstspilsētas simboliku.Kontroli par Saistošo noteikumu izpildi veic Jelgavas valstspilsētas pašvaldības iestāde “Jelgavas pašvaldības policija” (turpmāk – pašvaldības policija), savukārt administratīvā pārkāpuma lietu izskata Jelgavas valstspilsētas pašvaldības Administratīvā komisija.Nav paredzētas papildus administratīvo procedūru izmaksas. |
| 1. **Ietekme uz pašvaldības funkcijām un cilvēkresursiem**
 | Saistošo noteikumu izpildes nodrošināšanai nav nepieciešama jaunu institūciju izveide vai papildu cilvēkresursu piesaiste. |
| 1. **Informācija par izpildes nodrošināšanu**
 | Saistošo noteikumu izpildi nodrošina Sabiedriskais departaments un Estētikas komisija. Saistošo noteikumu izpildē nav paredzēts izveidot jaunas institūcijas.  |
| 1. **Prasību un izmaksu samērīgums pret ieguvumiem, ko sniedz mērķa sasniegšana**
 | Saistošie noteikumi ir piemēroti iecerētā mērķa – Jelgavas valstspilsētas simbolikas lietošanas – sasniegšanai. Pašvaldības izraudzītie līdzekļi un paredzamā rīcība ir piemēroti mērķa sasniegšanai. |
| 1. **Izstrādes gaitā veiktās konsultācijas ar privātpersonām un institūcijām**
 | Saistošo noteikumu projekts un tam pievienotais paskaidrojuma. raksts 18.03.2024. tika publicēts pašvaldības oficiālajā tīmekļvietnē [www.jelgava.lv](http://www.jelgava.lv) sabiedrības viedokļa noskaidrošanai, paredzot termiņu viedokļu sniegšanai līdz 05.04.2024.Nav saņemts neviens sabiedrības viedoklis. |

Jelgavas valstspilsētas pašvaldības domes priekšsēdētājs A.Rāviņš